[{"text_idx": "#000002", "text": "Dum 2020 la laboro de Esperantic Studies Foundation (ESF) aparte fokusig\u0302as je internaciaj lingvaj demandoj, precipe la antau\u0306enigo de egaleco inter lingvoj, internacia komunikado surbaze de lingva egaleco, kaj lingva justeco. En sia rolo kiel c\u0302efe esplora organizo, g\u0302i subtenas ankau\u0306 lingvoinstruadon (precipe rilate al Esperanto kaj interlingvistiko), tie kie tiu instruado kompletigas g\u0302ian esplorprogramon \u2013 kaj la aktivan antau\u0306enigon de solvoj al lingvaj demandoj pere de la Internacia Lingvo Esperanto. G\u0302i speciale celas levi la videblecon de la lingva fenomeno kiel politika demando en internaciaj aferoj, aparte en la kunteksto de internaciaj organizoj, kiel ekzemple Unuig\u0302intaj Nacioj, kie oni ofte ignoras demandojn pri lingvoj."}, {"text_idx": "#000003", "text": "Sekve, ESF ne nur donas subvenciojn sed ankau\u0306 engag\u0302as siajn proprajn esploron kaj kunordigon, kaj instigas al aliuloj samon fari. G\u0302i aperigas informilon por ligi esploristojn, g\u0302ia retejo liveras trezorejon da informoj rilataj al esplorado kaj instruado, kaj g\u0302ia Universitata Kunordiganto konstante laboras por kunligi homojn kun similaj esploraj kaj instruaj interesoj."}, {"text_idx": "#000004", "text": "La jarraporto de la Fondaj\u0302o tus\u0302as nur kelkajn elstaraj\u0302ojn de la agado de ESF \u2013 rimarkindan gamon de tia agado, se oni konsideras la modestan grandecon de la jara bug\u0302eto. Ni povas tiom fari pro la sindedic\u0302o de nia stabo kaj pro la laboro de abundaj volontuloj, nia estraro kaj ties komitatoj, kaj nia konsilantaro."}, {"text_idx": "#000005", "text": "Kiel c\u0302e multaj aliaj organizoj, la jaro 2020 prezentis novajn kaj foje malfacilajn defiojn. Neeviteble la pandemio multe g\u0302enis nian laboron. C\u0302i-sube ni mencias la implicojn de la virtualigo de NASK, (nia somera programo por instruado de Esperanto), kaj la sekvojn de anstatau\u0306igo de la jara kongreso de Universala Esperanto-Asocio per virtuala Esperanto-Festivalo. Dum rezultis evidentaj negativoj, estas vere ke tiaj virtualaj arang\u0302oj ebligis pli larg\u0302an ligitecon ol iam ajn antau\u0306e, kun miloj da partoprenantoj en diversaj arang\u0302oj kie antau\u0306e ni nombris centojn. Kaj dum limigoj je vojag\u0302ado kaj la fermig\u0302o de bibliotekoj signifis oftajn prokrastojn, preparlaboroj por estonta agado tamen dau\u0306ris. Ec\u0302 la c\u0302iujara plana kunveno de la estraro, kvankam kunvokita per Zoom anstatau\u0306 fizike, estis same produktiva kaj disciplinita kiel kutime."}, {"text_idx": "#000006", "text": "Bonvolu legi la jaran raporton kaj doni al ni reagojn. Kiujn temojn pri lingva justeco ni ne traktas, kiujn ni devus trakti? C\u0302u estas esploristoj pri kiuj ni devus scii? Kiun vi scias, kiu devus peti subvenciojn de ESF? Via helpo estas esenca por la laboro de ESF kaj ni antau\u0306g\u0302ojas au\u0306di de vi. Bonvolu komenti pri la blogo au\u0306 skribi al ."}, {"text_idx": "#000011", "text": "Algorithmic detection of Alzheimer\u2019s by analysis of speech \u00b7 Algoritma detektado de la alchejmera malsano per parolanalizo\nThe universal sound of swearing \u00b7 La universala sono de sakrado\nThe Esperanto World Congress that almost did not happen: Barcelona, 1909\nEl Congreso Mundial de Esperanto que casi no sucede: Barcelona, \u200b\u200b1909\nLa Universala Kongreso de Esperanto, kiu preskau\u0306 ne okazis: Barcelono, 1909\nThe future of linguistic diversity \u00b7 La estonteco de lingva diverseco"}, {"text_idx": "#000013", "text": "Subscribe to ESF's free news bulletin"}, {"text_idx": "#000014", "text": "Abonu senpagan informbultenon de ESF"}]